สวัสดีค่ะคือหนูมีเรื่องยากถามอะคะคือหนูได้กำหนดฉีดยาคุมวันที่19เดือนที่แล้วแต่หนูมีอะไรกับแฟนวันที่19-20เดือนที่แล้วแล้วหนูไม่ได้ไปฉีดยาคุมจะท้องไหมคะตอนนี้ก่อยังไม่ได้ฉีดเลยคะ
สวัสดีค่ะ หากยาคุมกำเนิดที่ได้ฉีดไป คือยาฉีดคุมกำเนิดที่ฉีดทุก 3 เดือน เมื่อถึงกำหนดวันนัดฉีดคืองันที่ 19 ก.ค. แล้วไม่ได้ไปฉีด และได้มีเพศสัมพันธ์ในวันที่ 19-20 ก.ค. โอกาสในการตั้งครรภ์นั้นยังถือว่าน้อยมากมาก คือน้อยกว่า 1% เนื่องจากยาฉีดคุมกำเนิดยังมีฤทธิ์ในการป้องกันการตั้งครรภ์ในช่วงนั้นได้อยู่และหากไม่ได้ไปฉีดต่อ การทำงานของรังไข่ การตกไข่และโอกาสที่จะตั้งครรภ์ก็จะกลับมาเป็นปกติ โดยส่วนใหญ่คือประมาณ 4-10 เดือน (หลังจากวันที่ฉีดเข็มสุดท้าย) แต่บางรายอาจใช้เวลานานเป็นปีได้ดังนั้น หากหลังจากนี้ได้มีเพศสัมพันธ์อีก โอกาสที่จะตั้งครรภ์ก็อาจมีได้ หากยังไม่พร้อมที่จะตั้งครรภ์ ก็ควรหาวิธีคุมกำเนิดต่อไปค่ะ